SAPD behaal sukses in Wes-Kaap | Maroela Media
Kapt. FC van Wyk, woordvoerder van die polisie, het gesê die operasie het Dinsdagoggend omstreeks 10:00 afgeskop en voortgeduur tot Woensdagoggend om 10:00. Beamptes van Bishop Lavis-polisie, die Weermag en ander wetstoepassers het aan Operation Lockdown deelgeneem.
"Inligting is bekom oor dwelmhandel in Valhalla Park en beamptes het dit opgevolg. Daar is beslag gelê op dagga, 18 halwe Mandrax-tablette en 'n onbekende bedrag kontant by die perseel in Agnesstraat," het Van Wyk gesê.
'n 42-jarige man is in hegtenis geneem op aanklag van dwelmhandel. Hy sal na verwagting binnekort in die plaaslike landdroshof verskyn.
Sakke dagga is ook verlate gevind toe beamptes uit die helikopter naby Keurbergweg in Bishop Lavis gespring het.
Altesaam 209 Mandrax-tablette, met 'n geraamde straatwaarde van R9 405 en 'n .38-rewolwer is Woensdagoggend opgespoor in 'n voertuig wat ná 'n hoëspoedjaagtog met beamptes van die Maitland-blitspatrollie verlate gelaat is. Niemand is nog in verband hiermee in hegtenis geneem nie.
Mooi dis hoe dit gedoen moet word
Goeie werk, seker een van die laaste operasionele magsvertoon helikopter gewees.
Ek sien niks sukses hier nie. Net n klein hoeveelheid dwelms en 1 man in hegtenis. Klink vir my na 12 ure se tydmors
Finansieel duur operasie vir so klein ontdekking. In ag geneem onderhouds kostes van Oryx/ uur dan is eintlik niks bereik nie. Klein drug fonds !